પરમ પૂજ્ય પ્રમુખસ્વામી મહારાજ તથા બી.એ.પી.એસ. સંસ્થાના અન્ય ચાર સંતો માટે ખૂબ જ અસભ્ય પ્રકારના આક્ષેપ સંસ્થામાંથી છૂટા થયેલા પ્રિયદર્શનદાસ (સંજય શાહ) તથા નિષ્કામસેવાદાસ (રાકેશ ભાવસાર) દ્વારા કરવામાં આવ્યા છે, તે ઘણી જ દુઃખદ બાબત છે. અમે છેલ્લાં ૬૦ વર્ષોથી સતત પ્રમુખસ્વામી મહારાજના સાંનિધ્યમાં અને નિકટ પરિચયમાં છીએ. તેમના જેવા નિર્મળ-પવિત્ર મહાપુરુષ અને અન્ય સંતો માટે કરવામાં આવેલ આક્ષેપો તદ્દન ખોટા અને પાયાવિહોણા છે. તેનાથી કોઈ ગેરમાર્ગે ન દોરાય અને શાંતિ જાળવે તેવી સૌ ભાવિકો-હરિભક્તોને વિનંતી છે. સૌને ભગવાન સદ્‌બુદ્ધિ આપે અને સન્માર્ગે દોરે તેવી અમારી પ્રાર્થના છે